OpenLLM-France/wikimedia huggingface dataset:
# An Cheathrú Rua

An Cheathrú Rua (en anglès Carraroe) és una vila d'Irlanda, a la Gaeltacht de Connemara al comtat de Galway, a la província de Connacht. La vila és famosa pels seus tradicionals vaixells de pesca coneguts com a Galway Hookers (Húicéirí na Gaillimhe). La seva població es troba dispersa per la península de Carraroe entre les badies de Greatman (Cuan an Fhir Mhóir) i Casla (Cuan Chasla). La vila té una platja coral·lina, Trá an Dóilín, feta de coral·lines conegudes com a "maerl".
Es troba enmig de la ruta del Bus Éireann 424 Arxivat 2009-07-10 a Wayback Machine. cap a Galway.

## Situació de l'irlandès

La llengua més parlada a la vila és l'irlandès, més concretament el dialecte de Connacht, potser la vila més poblada de la Gaeltacht de Connemara. Hi ha dues escoles d'estiu per a ensenyar irlandès a estudiants de secundària d'arreu d'Irlanda, que passen tres setmanes amb famílies locals. A la vila també hi ha la redacció del diari en irlandès Foinse, una estació de RTÉ Raidió na Gaeltachta i els estudis de TG4 són a la propera Baile na hAbhann, uns pocs quilòmetres a l'est. L'església catòlica fa els seus oficis en irlandès i totes les classes a les escoles també són en irlandès. Es calcula que a l'àrea d'An Cheathrú Rua hi viuen un total de 2.294 persones, de les que el 83% són parlants nadius d'irlandès.

## Áras Mháirtín Uí Chadhain

Áras Mháirtín Uí Chadhain és un dels centres a la Gaeltacht de l'Oifig na Gaeilge Labhartha (Deparatment d'Irlandès Parlat) de la Universitat Nacional d'Irlanda, Galway. L'Áras va obrir en 1977. El centre rep el nom en honor de l'escriptor Máirtín Ó Cadhain, autor de Cré na Cille ('Pols del cementiri'), obra important de la literatura irlandesa moderna.

## Galeria d'imatges

* Llibreria d'An Cheathru Rua
* Galway Hookers a Greatmans Bay
* Connemara Isles Golf Club
* Llac Caladh Thadhg congelat el nadal de 2010

## Referències

* ↑ Placenames Database of Ireland

## Enllaços externs

* Féile an Dóilín Arxivat 2019-04-02 a Wayback Machine.
* Informació turística
* CLG An Cheathru Rua
* Carraroe Population Stats 2006
# An Bun Beag

An Bun Beag (en anglès Bunbeg) és un llogaret d'Irlanda, al comtat de Donegal, a la província de l'Ulster. Es troba enmig de Doirí Beaga i la Gaeltacht de Gaoth Dobhair. El seu nom en irlandès vol dir «boca del petit riu».

## La tempesta

Al vespre del dimarts 23 juny de 2009 una tempesta assolí Gaoth Dobhair i les zones veïnes durant algunes hores, preferentment els pobles d'An Bun Beag i Doirí Beaga. Va provocar dos rius que es van desbordar, i va inundar cases, botigues i fàbriques, destrossar les carreteres i destruir ponts. Un llampec va danyar les línies elèctriques i va provocar una important ruptura dels senyals dels mòbils. Les persones atrapades per la tempestà va romandre incomunicades. Tres ponts d'accés van ser arrossegats i vint cases van restar aïllades de la resta del món.

## Referències

* ↑ Ó Cuív, Éamon. «I.R. Uimh. 872/2004 -An tOrdú Logainmneacha (Ceantair Ghaeltachta) 2004» (en irlandès). electronic Irish Statute Book. Oifig An tArd-Aighne. [Consulta: 2 octubre 2023].
* ↑ «Horror storms flood west Donegal» (en anglès). Belfast Telegraph, 25-06-2009. ISSN: 0307-1235.
* ↑ Guidera, Anita; Heffernan, Breda «Residents begin clean-up after flooding devastation» (en anglès). Irish Independent, 24-06-2009 [Consulta: 2 octubre 2023].
# Terrence Ross

Terrence James Elijah Ross (nascut el 2 de febrer de 1991 a Portland, Oregon) és un jugador de bàsquet estatunidenc que juga amb els Toronto Raptors de l'NBA. Amb 1,98 metres d'estatura, juga en la posició d'escorta.

## Universitat

Va jugar durant dos temporades amb els Huskies de la Universitat de Washington, amb una mitjana de 12,3 punts, 4,6 rebots i 1,2 assistències per partit. El 2012 va ser elegit en el millor quintet de la Pacific-12 Conference. Al final de la temporada es va declarar elegible pel Draft de l'NBA, renunciant a dos anys més com a universitari.

## Carrera a l'NBA
### Toronto Raptors

Va ser elegit en la vuitena posició de la primera ronda del Draft de l'NBA de 2012 pels Toronto Raptors, amb els quals va debutar el 31 d'octubre, jugant sis minuts contra els Indiana Pacers.
El dia 16 de febrer de 2013 va guanyar Jeremy Evans, dels Utah Jazz, en el concurs d'esmaixades de l'NBA 2013, rebent un 58% del vots de tots els fans del món en la ronda final.

## Referències

* ↑ «Terrence Ross» (en anglès). thedraftreview.com. [Consulta: 17 febrer 2013].
* ↑ «Pac-12 Men's Basketball Honors Announced» (en anglès). pac-12.com. Arxivat de l'original el 2013-01-04. [Consulta: 17 febrer 2013].
* ↑ «Terrence Ross Declares For NBA Draft» (en anglès). gohuskies.com. [Consulta: 17 febrer 2013].
* ↑ «2012 NBA draft». thedraftreview.com. [Consulta: 17 febrer 2013].
* ↑ «Notebook: Pacers 90, Raptors 88». NBA.com. [Consulta: 17 febrer 2013].
* ↑ «Terrence Ross es disfressa de Vince Carter i s'endú el concurs d'esmaixades de l'All-Star». ara.cat. [Consulta: 17 febrer 2013].

## Enllaços externs

* Fitxa de Ross a l'NBA.com
* Fitxa de Terrence Ross a ultimatenba.com
# Aplocheilichthys kongoranensis

Aplocheilichthys kongoranensis és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Àfrica: est de Tanzània.

## Referències

* ↑ The Taxonomicon (anglès)
* 1 2 «Aplocheilichthys kongoranensis» (en anglès). FishBase. Froese, Rainer; Pauly, Daniel (editors).
* ↑ Hanssens, M.; Snoeks, J. (2006). "Aplocheilichthys kongoranensis." 2006 Llista Vermella de la UICN. Unió Internacional per a la Conservació de la Natura, edició 2006. [Consulta: 13 abril 2023]

## Enllaços externs

* BioLib (anglès) i (txec)
# The Parent Trap

«The Parent Trap» té aquests significats:
# Apol·lònia de Barcelona

Apol·lònia de Barcelona és un personatge llegendari, santa inexistent com un desdoblament a partir de la llegenda d'Apol·lònia d'Alexandria.

## Llegenda

Una tradició barcelonina, transmesa per Joan Amades, explica una versió diferent de la llegenda de la santa d'Alexandria, totalment descontextualitzada de la realitat, de la història. Avui dia, però, la llegenda i el culte a aquesta santa inexistent han quedat oblidats.
Diu la tradició que santa Apol·lònia era natural de Barcelona i monja dominica. De jove havia estat casada amb un home molt geniüt i violent que la tractava amb brutalitat; per això, tipa del maltractament, es va fer monja al convent de Montsió, sense explicar a ningú la seva història. Una nit se li va aparèixer Crist carregat amb una creu tan feixuga que amb prou feines es podia mantenir dret. Ella va dir d'ajudar-lo, a la qual cosa va respondre Jesús: "Apol·lònia, Apol·lònia, com vols ajudar-me a portar la creu si no pots amb la teva?" La santa va comprendre el sentit de les paraules del Senyor i l'endemà mateix va deixar el convent i va tornar al costat del seu marit, disposada a sacrificar-se. El marit, com a benvinguda, li va ventar una pallissa que li va fer saltar tots els queixals i les dents i va acabar matant-la.
Per això, Apol·lònia, com la santa original, era venerada contra el mal de queixal i era patrona de les dones maltractades.

## Referències

* ↑ Carbó, Amadeu. «La llegenda de Santa Eulàlia de Barcelona». Vilaweb, 31-01-2015. [Consulta: 3 abril 2022].

## Bibliografia

* Joan Amades. Costumari català. Barcelona: Salvat, 1950. v. 2.

## Vegeu també

* Apol·lònia d'Alexandria
# The Real Adventure

The Real Adventure és una pel·lícula muda dramàtica estatunidenca del 1922 dirigida per King Vidor, basada en la novel·la més venuda de Henry Kitchell Webster que es va publicar en sèrie el 1915 i es va publicar com a llibre el 1916. La Cinematèca de Tolosa té una impressió de la pel·lícula. El febrer de 2020, la pel·lícula es va projectar al 70è Festival Internacional de Cinema de Berlín, com a part d'una retrospectiva dedicada a la carrera King Vidor.

## Trama

Tal com es descriu en una revista de cinema, la impetuosa i testarruda Rose Stanton (Vidor) accidentalment coneix el famós advocat Rodney Aldrich (Fillmore) quan un conductor l'acosta de manera grollera per la seva tarifa de tramvia. És amor a primera vista i, després d'un breu festeig, es casen. Rose s'enfada amb Rodney mentre estan de lluna de mel al seu refugi de muntanya quan estudia d'un llibre de dret durant una hora. Ell la salva després que s'escapi en una tempesta de neu. De tornada a casa, després que el seu marit la ridiculitzi per haver intentat estudiar dret, decideix deixar-lo i, fent servir el nom de Doris Dane, es fa famosa a Nova York com a dissenyadora de vestits d'escenari. El seu marit la segueix a la ciutat i, després d'una reconciliació, tenen una comprensió total. La pel·lícula acaba quan un nen arriba a la residència Aldrich i comença l'autèntica aventura.

## Repartiment

* Florence Vidor com a Rose Stanton
* Clyde Fillmore com a Rodney Aldrich
* Nellie Peck Saunders com a Sra. Stanton
* Lilyan McCarthy com a Portia
* Philip Ryder com a John Walbraith

## Tema

A la història del cinema John Baxter identifica The Real Adventure (així com la seva Woman, Wake Up, també de 1922, com a primeres pel·lícules feministes: "[Ambdues pel·lícules] s'han guanyat un lloc a la història del cinema feminista amb la seva imatge d'una dona que lluita per tenir èxit en una societat masculina. A Woman, Wake Up, Florence Vidor s'implica en la societat per complaure al seu marit i té tant d'èxit en És que ell es posa gelós, mentre que a The Real Adventure, ella es transforma després del seu matrimoni amb un marit adinerat: estudia dret, puja a l'escenari com a corista, dissenya vestits, obre un saló, però s'adona que la llar i la família han de ser primer”.

## Notes

* ↑ Progressive Silent Film List: The Real Adventure at silentera.com
* ↑ «The Real Adventure». American Silent Feature Film Survival Database. [Consulta: January 10, 2014].
* ↑ «Berlinale 2020: Retrospective "King Vidor"». Berlinale. Arxivat de l'original el de gener 17, 2020. [Consulta: February 28, 2020].
* ↑ «Reviews: The Real Adventure». Exhibitors Herald. Exhibitors Herald Company [New York City], vol. 14, 23, June 3, 1922, pàg. 52.
* ↑ Baxter 1976, p. 14

## Referències

* Baxter, John. 1976. King Vidor. Simon & Schuster, Inc. Monarch Film Studies. LOC Card Number 75-23544.

## Enllaços externs

* Real Adventure a Internet Movie Database (anglès)
# The Trail of the Silver Fox

The Trail of the Silver Fox és una pel·lícula estatunidenca muda en blanc i negre produïda per l'Éclair America que es va estrenar l'11 de febrer de 1913. Dirigida per Oscar A.C. Lund, va ser protagonitzada per Barbara Tennant i Alec B. Francis.

## Repartiment

* Barbara Tennant (Therese Bertila)
* Alec B. Francis (official del fort)
* Jack W. Johnston (sergent Jack Daniels)
* Frederick Truesdell (Clancy Marr)
* Helen Marten (“Daina poruga”)
* Ethel Dovey (noia de la porta)
* Oscar A.C. Lund

## Argument

L'acció té lloc en un petit assentament en el Yukon. Clancy Marr regala a la seva estimada Therese Bertila una pell de guineu blanca que ella porta amb molt d'orgull. En racó apartat d'un saloon, Yellowstone Dan maltracta l'índia “Daina poruga” però en veure la pell de guineu de Therese, se’n vol apoderar. Es barallen tots dos i en el moment en què l'índia s'escapa hi ha un tret que mata Yellowstone. Clancy, arriba en aquell moment i en veure-ho veu i agafa una pistola que hi ha al terra. Arriba en aquell moment el sergent Jack Daniels R.M.P. que en veure la pistola a la mà de Clancy el deté com a sospitós d'assassinat tot i les protestes de Therese. Clancy és escortat de camí cap al fort. Therese torna angoixada a la seva cabana i un cop allà entrà l'índia que li confessa que ha estat ella qui ha assassinat Dan. Va al fort per aclarir la veritat però no se la creuen. Un cop a casa, arriba Clancy que s'ha escapat, ja que Daniels ha tingut un accident pel camí i l'ha deixat al fons d'un barranc amb una cama fracturada.
Therese s'escandalitza que hagi pogut abandonar a la seva sort un home amb una cama fracturada i amb molt risc de morir de fred. Marxa de la cabana en la recerca del ferit tot i que s'està fent fosc i la neu està ocultant el rastre de les petjades. Al matí aconsegueix arribar fins on és el sergent ferit i mig mort de fred, pot avisar les tropes i es traslladat a la cabana de Therese. Allà ella s'assabenta que Yellowstone Dan era un proscrit sobre el que hi havia una recompensa per la seva captura viu o mort. Clancy, ocult a fora, veu per la finestra com Therese cuida de l'oficial i gelós, en un moment en què està sola li retreu les seves atencions. Entreguen la recompensa a la petita índia però ella la deixa sobre la taula de Therese en compensació dels problemes que ha causat. Jack Daniels s'ha enamorat de Therese però descobreix que ella estima Clancy i tots dos el busquen per dir-li que és lliure i permetre que es puguin reconciliar.

## Referències

* ↑ «Complete Records of Current Films». Motography, 15-02-1913, pàg. 143.
* ↑ «The trail of the silver fox». Moving Picture News VII, 6, 08-02-1913, pàg. 25.
* ↑ «The trail of the silver fox». Moving Picture World 15, 6, 08-02-1913, pàg. 612.

## Enllaços externs

* The Trail of the Silver Fox a IMDb
* Pel·lícula complerta a Youtube
# The $5.98 E.P.: Garage Days Re-Revisited

The $5.98 E.P.: Garage Days Re-Revisited és un EP realitzat per la banda estatunidenca Metallica. Fou publicat el 21 d'agost de 1987 per Elektra Records. Està format totalment per versions de cançons que pertanyen a la New Wave of British Heavy Metal i hardcore punk, a cavall dels anys 1970 i 1980. Aquest fou el primer treball en el qual participà Jason Newsted com a nou baixista de la banda, i per tant, també el primer després de la mort de Cliff Burton.

## Producció

Metallica es trobava en una etapa de recomposició després de la mort de Burton i treballant en la integració de Newsted com a nou baixista. A més, Hetfield s'havia trencat el braç practicant skateboarding, de manera que Vertigo Records els va suggerir publicar un EP momentàniament per omplir aquest espai de temps buit. Van recuperar versions sobre cançons d'altres artistes que havien enregistrat anteriorment i en van escollir cinc finalment per formar aquest treball.
El mateix títol del treball presenta el seu preu en format casset (5,98 dòlars), i van aprofitar aquest detall per incloure un adhesiu amb la inscripció que si a la botiga era més car, que el robessin. En el cas dels CDs, als Estats Units van modificar el títol i el preu oficial per 9,98 dòlars, ja que el CD tenia uns costos de producció més elevats, mentre que en altres països com Austràlia conservava el mateix títol però amb un adhesiu indicant que l'import del títol no era el preu real de venda. En el Regne Unit van haver de suprimir la cançó «The Wait» per complir amb les lleis de la indústria musical britànica que establia la durada màxima d'un EP.
Malgrat que The $5.98 E.P.: Garage Days Re-Revisited ja no es va editar més des de 1989 i es considera un objecte de col·leccionista, totes les cançons van ser incloses posteriorment en l'àlbum Garage Inc. (1989) juntament amb altres versions que va realitzar Metallica al llarg de la seva carrera. De fet, aquest EP també va ser la base de Garage Inc. pel títol i per la contraportada.

## Crèdits

* James Hetfield − cantant, guitarra rítmica
* Kirk Hammett − guitarra principal
* Jason Newsted − baix, veus addicionals (acreditat com "Master J. Newkid")
* Lars Ulrich − bateria

## Referències

* ↑ «42. METALLICA Part Three – ‘Re–Re-Re-Re-Re Visiting Inc.’» (en anglès). AndieAirfix.WordPress.com. [Consulta: 15 febrer 2017].

## Enllaços externs

* Lloc web oficial de Metallica
# Aporia

* No s'ha de confondre amb Aporia (papallona).
Una aporia és una situació argumental en què s'arriba a un atzucac, com el d'afirmar i negar alhora el mateix enunciat. Etimològicament, aporia (ἀπορία) prové del grec aporos, que significa «sense sortida» (poros és «sortida»). El mot aporia també significava problema, indecisió, manca de recursos. De vegades s'empra com a sinònim de paradoxa.
Hom explica que l'aporia és una de les eines argumentals de la dialèctica. L'aporia segueix els passos següents:
* S'agafa un argument que vol mostrar-se com a vertader.
* D'alguna manera, es vol fer veure que aquest argument arriba a ser fals si es porta a les seves preteses conclusions lògiques.
* Aleshores, com que l'argument no porta enlloc, és "falsat", la conclusió contrària és certa.
Segons la tradició, qui inventà les primeres apories fou Zenó d'Elea (filòsof de l'escola d'Elea), qui, en defensa de les teories de Parmènides, construeix arguments en contra de l'existència del moviment (un d'ells és el d'Aquil·les i la tortuga, segons el qual Aquil·les mai no atrapa la tortuga lenta, perquè quan sembla que l'encalça, la tortuga ja ha avançat una mica més, i així progressivament).
Els sofistes, Sòcrates i l'escola de Megara prosseguiren de grat amb la utilització d'apories. També l'empraren, per exemple, Plató, Aristòtil, els estoics i alguns pensadors de l'època medieval.

## Referències

* ↑ «Aporia». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Lògica
* Antinòmia
* Dialèctica
* Dilema
* Koan
* Paradoxa
* Sil·logisme
* Tautologia
* Trilema de Münchhausen
# Thomas Dale Brock

Thomas Dale Brock (Cleveland, 10 de setembre de 1926 - Madison, 4 d'abril de 2021) fou un microbiòleg estatunidenc conegut pel seu descobriment d'hipertermòfils a les fonts termals del Parc Nacional de Yellowstone. A finals de la dècada del 1960, Brock trobà bacteris hipertermòfils a la regió Great Fountain de Yellowstone i, juntament amb el seu associat Hudson Freeze, n'aïllà una mostra que anomenaren Thermus aquaticus. Life at High Temperatures ('La vida a altes temperatures'), un article que resumia les seves investigacions, fou publicat a la revista Science el 1967 i marcà l'inici de l'estudi dels extremòfils, organismes que viuen en medis extrems. El 1976 es descobrí que T. aquaticus podia facilitar l'amplificació de segments d'ADN en el laboratori. Els descobriments de Brock feren possibles grans avenços en biologia, contribuïren al desenvolupament de la medicina i l'agricultura i posaren les bases del nou camp de la biotecnologia.

## Referències

* ↑ Brock, T. D. «Early Days in Yellowstone Microbiology» (en anglès). ASM News. Societat Americana de Microbiologia, 64, 3, 01-03-1998, pàg. 137–140. Arxivat de l'original el 2016-03-04 [Consulta: 14 abril 2020]. Arxivat 2016-03-04 a Wayback Machine.
* ↑ Snyder, B. «Why the NSF Biology Budget Should Be Doubled» (en anglès). BioScience. Institut Americà de Ciències Biològiques, 57, 9, 01-10-2007, pàg. 727 i 728. DOI: 10.1641/B570902. ISSN: 0006-3568.
# Thomas Cruise

Thomas Daniel Cruise (nascut el 9 de març de 1991) és un exfutbolista anglès que jugava com a defensa.

## Referències

* ↑ «36. Thomas Cruise» (en anglès). Arsenal FC. [Consulta: 9 desembre 2009].

## Enllaços externs

* Dades estadístiques sobre Thomas Cruise a soccerbase.com (anglès)
* Perfil d'Anglaterra Arxivat 2010-07-18 a Wayback Machine. (anglès)
* Perfil de l'Arsenal (anglès)
# Ansar al-Xaria

Ansar al-Xaria (àrab: كتيبة أنصار الشريعة, Katībat Anṣār ax-Xarīʿa, ‘Batalló dels Defensors de la Xaria’) és una milícia islàmista que advoca per l'aplicació estricta de la llei islàmica a tota Líbia. Es va donar a conèixer durant la Guerra de Líbia de 2011. Segons l'Agència de notícies Reuters, van participar en l'assalt al consolat nord-americà a Bengasi l'any 2012.
L'emblema d'Ansar al-Xaria és un parell de rifles d'assalt AK-47, el puny tancat amb un dit apuntant cap amunt, el sagrat Alcorà, i una bandera negra.
El grup es va formar durant la Guerra de Líbia de 2011 i va saltar a la fama després de la mort de Moammar al-Gaddafi. És un grup armat format per ex-rebels de diverses brigades, la milícia salafista inicialment es va fer un nom per publicar vídeos de si mateixos en la Batalla de Sirte.
La seva primera aparició pública va tenir lloc el 7 de juny de 2012, quan va encapçalar un míting de fins a 200 vehicles amb artilleria a la plaça Tahrir a Bengasi, exigint la imposició de la Xaria a Líbia.
El Govern dels Estats Units considera el grup armat com una "organització terrorista estrangera", en la llista elaborada pel Departament d'Estat dels Estats Units. Ansar al-Xaria roman actiu a les ciutats de Derna i Bengasi.

## Referències

* ↑ «www.bigstory.ap.org». Arxivat de l'original el 2014-07-25. [Consulta: 5 maig 2015].
* ↑ «www.reuters.com». Arxivat de l'original el 2015-09-24. [Consulta: 5 maig 2015].
* ↑ «www.reuters.com». Arxivat de l'original el 2015-02-12. [Consulta: 5 maig 2015].
* ↑ www.edition.cnn.com
* ↑ www.france24.com
* ↑ www.nytimes.com
* ↑ «www.reuters.com». Arxivat de l'original el 2015-05-04. [Consulta: 5 maig 2015].
* ↑ www.state.gov
# Apjohnita

L'apjohnita és un mineral de la classe dels sulfats, que pertany al grup de l'halotriquita. Rep el seu nom de James Apjohn (1796-1886), professor de química i mineralogia irlandès.

## Característiques

L'apjohnita és un sulfat de manganès i alumini, de fórmula química Mn$^{2+}$Al₂(SO₄)₄·22H₂O. Cristal·litza en el sistema monoclínic en forma de cristalls aciulars o fibrosos, de fins a 3 centímetres, també asbestiforme, en crostes i massiva. La seva duresa a l'escala de Mohs és 1,5 a 2. Es coneixen sèries de solució sòlida almenys parcials de la pickeringita i l'halotriquita cap a l'apjohnita.
Segons la classificació de Nickel-Strunz, l'apjohnita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleita, ilesita, rozenita, starkeyita, drobecita, cranswickita, calcantita, jôkokuita, pentahidrita, sideròtil, bianchita, chvaleticeita, ferrohexahidrita, hexahidrita, moorhouseita, nickelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, meta-alunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, bilinita, dietrichita, halotriquita, pickeringita, redingtonita, wupatkiita i meridianiïta.

## Formació i jaciments

Es troba en forma d'eflorescències associada a altres minerals com: halotriquita, pickeringita, gunningita, copiapita o epsomita. Va ser descoberta el 1847 a la bahía de Maputo, a la Província de Maputo (Moçambic).

## Referències

* ↑ «Apjohnite» (en anglès). Mindat. [Consulta: 29 desembre 2015].
* 1 2 «Apjohnite» (en anglès). Handbook of Mineralogy. [Consulta: 29 desembre 2015].
# Aplastodiscus albosignatus

Aplastodiscus albosignatus és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Gonçalves da Cruz, C.A., Telles, A.M. & Potsch de Carvalho-e-Silva, S. 2004. Aplastodiscus albosignatus. Llista Vermella d'Espècies Amenaçades de la UICN 2006. Consulta: 9 de gener de 2008.
# Pesillà

«Pesillà» té aquests significats:
* Pesillà de Conflent, a la Fenolleda.
* Pesillà de la Ribera, al Rosselló.